ערן הדס

ערן הדס (נולד ב-1 בינואר 1976) הוא משורר, עורך ספרותי, אמן מדיה דיגיטלית, מוציא לאור ואיש היי-טק ישראלי. מרצה באוניברסיטת תל אביב וב"בית הספר לאומנויות המילה" בירושלים.

בשנת 2017 היה הדס אמן אורח במכון הטכנולוגי של קליפורניה. בשנת 2019 בנה את התוכנה שיצרה את המילים לשיר הויראלי "Blue Jeans and Bloody Tears". בשנת 2020 היה משורר אורח במחלקה לגנטיקה מולקולרית במכון ויצמן למדע.

הדס חיבר את הפלינדרום "רק פושטק עלוב בולע קטשופ קר".

==ביוגרפיה==
הוא מתכנת ומרצה בתחום תרבות הרשת, בעל תואר שני במחשבים מאוניברסיטת בר-אילן (2002), חבר בקבוצת המשוררים גרילה תרבות וקבוצת הנטארט "בנות טיורינג". הוא עוסק בחיבור בין שירה לבין טכנולוגיה, ובין שיתופי הפעולה שלו תוכנה שמחברת שירים על-סמך גלי המח של הכותב, ורובוטית שמראיינת בני-אדם על אנושיות.

שיריו של ערן הדס הופיעו לראשונה בכתב העת "מעין" בשם הבדוי צאלה כץ. לצאלה כץ הורכבה ביוגרפיה דמיונית כמשוררת שכתבה את השיר "סופרפארם" של הדס. בספרו "היום השני" חוקר הספרות ניסים קלדרון מתייחס לשיר כשירה של צאלה כץ וניכר שלא הכיר את ערן הדס כשנכתב הספר.

בהמשך פרסם הדס שני ספרי שירה באינטרנט בגרסת ויקי, את הספר "era" ואת הספר "Heavy Meta". ספרו השלישי, "אנשים שאתה עשוי להכיר", יצא בהוצאת פלונית והוא למעשה מניפולציות ממוחשבות על שיריה כשחלק משירי הספר הם תוצאות החיפוש העולות במנוע החיפוש של גוגל ואחרים הם שירים שחולל מחשב.

ספר שיריו החמישי, "מקש הרווח", מכיל גם אסופה של שיריו מספריו הקודמים. הספר נבחר לספר השנה במספר כתבי-עת ואתרים.

בשנים 2010/2011 היה שותף לאוצרות "גלריה 1024", הגלריה המקוונת העברית הראשונה שהופיעה באתר וואלה!.

הדס השתתף כפרפורמר-משורר בהצגה "גן העדן האבוד", שזכתה בפרס הצגת השנה בפסטיבל עכו 2014.

בשנת 2016 הקים ביחד עם דניאל עוז את הוצאת הספרים העצמאית "ברחש".

ספרו "תאים" זכה בפרס ברווז הזהב ע"ש דודו גבע לשירה אלטרנטיבית לשנת 2022. מתוך נימוקי השופטים: "הדס כונן נוסח דיגיטלי עברי חלוצי, פרינג'י, קרנבלי וייחודי של שירה ישראלית. הוא גיבש פואטיקה דיגיטלית אוונגרדית המעניקה ארגז כלים אסתטי לדיון פילוסופי ואתי בסוגיות מרתקות של קיברנטיקה ופוסט-אנושיות."<ref></ref>

==חיים אישיים==

הדס נשוי לקומיקסאית והמאיירת קרן כץ. הוא מתגורר בתל אביב.

==ספרי שירה==
===כתיבה===
* "Heavy Meta" <מקוון> (2009) <בחתימת צאלה כץ>
* "Era?" <מקוון> (2010) <בחתימת צאלה כץ>
* "אנשים שאתה עשוי להכיר" (הוצאה פלונית, 2011)
* "סנטר <מקוון>" (2012)
* "מקש הרווח" (הוצאת מעין, 2013)
* "קוד" (הוצאת פרדס, 2014)
* "עדות" (הוצאת ברחש, 2016)
* "תאים" (הוצאת ברחש, 2021)

===עריכה===
* "ארבעים ושתיים", מאת אלה נובק (הוצאת ברחש, 2016)
* "הלימת מילה", ספר שירה פלינדרומי מאת נעם דובב (הוצאת ברחש, 2020)
* "כוס, מים", מאת עמית בן-עמי (הוצאת ברחש, 2020)
* "כְּשֶׁחָשַׁךְ", ספר שירה פלינדרומית מאת נעם דובב (הוצאת ברחש, 2022)
* "המפלצת תוחלת", מאת נעה שחם (הוצאת ברחש, 2022).
* "בית בית", מאת זלי גורביץ' (הוצאת ברחש, 2024)

==קישורים חיצוניים==

* 
* [https://www.tau.ac.il/~ehadas/ערן-הדס.html הדף של ערן הדס], באתר אוניברסיטת תל אביב
* [http://heavymeta1.wordpress.com/ ספרו של ערן הדס הווי מטא]
* [http://era.wiki.co.il/index.php/עמוד_ראשי ספר שיריו של ערן הדס "ערה?"]
* 
* 
* 
* 
* 
* 
* עינת יקיר, [https://www.bac.org.il/literature-and-poetry/project/lshvnvt/article/hamhshb-yvdaa המחשב יודע], באתר בית אבי חי, 15 באוקטובר 2013
* 
* Madhumita Venkataramanan, [https://www.wired.co.uk/article/brain-poetry EEG muse can unlock your inner bard], באתר כתב העת Wired בממלכה המאוחדת, 6 בינואר 2014 
* Soma Das, [https://www.hindustantimes.com/books/this-israeli-poet-made-a-machine-that-composes-poetry/story-2HmDePgNiRoC1pLkcx0AEO.html This Israeli poet made a machine that composes poetry], באתר hindustantimes, 16 בנובמבר 2018 

==הערות שוליים==

קטגוריה:משוררים ישראלים
קטגוריה:מתכנתים ישראלים
קטגוריה:פעילי אינטרנט ישראלים
קטגוריה:פלינדרומאים ישראלים
קטגוריה:מו"לים ישראלים
קטגוריה:טבעונים ישראלים
קטגוריה:עורכים ספרותיים ישראלים
קטגוריה:חיילי חיל הקשר והתקשוב
קטגוריה:אוטודידקטים ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1976